Viborger Samler, 1835-09-18
Jfølge samme herskede der lige indtil Slutningen af Forsamlingen "en Rolighed, Orden og varm Deeltagelse, der torde bevise, at de holsteenske Bønder have Dannelse og Karakteer nok til at vurdere den frieste Forfatning; men ogsaa til at taale den. Naar Slesvigerne og Holstenerne skride fremad paa den af dem betraadte Bane, saa ville de ogsaa med Hensyn til deres politiske og commercielle Jndretninger, saavelsom til deres personlige statsborgerlige Uddannelse, dristigt kunne stille sig ved Siden af enhver anden tydsk Stamme. Folket har den alvorlige Villie, kraftigen at understøtte sine Repræsentanters Bestræbelser; skulde desuagtet Jntet blive udrettet, saa vilde Skylden ikke ligge hos det. – Man erfarer tillige, at Forsamlingen i Forening har vedtaget flere Beslutninger. Blandt disse nævnes isærdeleshed, der skal affattes Petitioner til Landdagen om Stænderforhandlingernes Offentlighed, hvilken man ansaae som Grundbetingelsen for Stændervæsenets Fremgang; om Afskaffelse af Beregning efter Rigsbankpenge, om Jndførelse af en ny Kataster og Bonitering for hele Landet (en Gjenstand, som i denne Forsamling ved ikke tilstrækkelig er bleven belyst fra alle Sider, for at den uhyre Vigtighed af denne overordentlig kostbare og besværlige Operation har kunnet blive indlysende for de fleste af de tilstedeværende Vedkommende); og, idet mindste fra nogle Deele af Valgdistrictet, om Emaneringen af en almindelig Sporteltaxt. Angaaende Fattigvæsenet, som ogsaa dannede en Gjenstand for Raadslagningerne, syntes ingen af de foredragne Anskuelser at finde et afgjørende og overveiende bifald. (Kbhp.) Fuldblodsjægerne begynde nu og at agere Vittighedsjægere. J et til Aarhuus Avis meddeelt Stykke, angaaende Væddeløbene paa Kjøbenhavns Bane den 7de Septbr., læses, blandt flere, følgende Tirader: "Væddeløbene vinde stedse meere Jnteresse her i Kbhvn. skjøndt man ikke just kan slutte sig dertil af det Antal Heste, som Jndvaanerne stille, thi de stille ingen; ei heller skal man slutte sig dertil af den Opmuntring, Magistraten giver denne Jndretning - thi den giver ingen; men desuagtet strømme Folk ud paa Fælleden i tusindviis og viser megen Jnteresse for Sagen. Enkelte komme jo vel, som det synes, for at give deres Vrede Luft over denne unyttige ja for vor Hesteavl skadelige Indretning; rose Husarhestene saa at Leverandeuren maatte blive rød, dersom han hørte det, saadanne Heste var det vi skulde tillægge, see det er Heste, som kunne holde noget ud. Men naar først Løbene begynde, ere disse Folk saa ivrige for ret at komme til at see, saa meddelende under Lobets Gang, saa fortællende bagefter, at man fristes til at troe, det kun var for Spøg de for brøde Staven over Væddeløbene. Det var ganske moersomt at høre en af disse Herrer critiserende de toaarige Heste, uden at kjende deres Alder, faae Øie paa Plonghorse i det den gik forbi en stærktbygget Husarhest. Jeg lyttede efter hvad Skudsmaal den monne faae – den fik intet; Manden tabte Mælet da han horte den var 2 Aar gammel. – Det var første Gang Laarige Heste stilledes paa denne Bane, man glædede sig til at see disse Fol løbe, man ynkede de arme Smaadyr, som allerede saa unge og svage skulde anstrænges over Evne; man havde lært af Hr. Dalgas at Anlægget til at vore skulde have 3 Aars Tid for at udvikles. Hvor forundrede man sig derfor, da man saae disse Fol komme frem med et Udseende af gaarige Plagge!" (Mon de vare fra Woyens)